
Y FARWNAD GYNTAF, 


GAN JOHN ARTHYR. 


1 OcH o'r newydd, och yw'r niwed, 


Och yn glafaidd, och o'i glywed, 
Och mewn dolur, och a'm daliodd, 
Och o'r boreu, och a barodd ; 

Och waith marw milwr ffyddlon, 
Dolur sydd i deulu Sïon; 

Gan hynny nawr, waith torri lawr, 
Mae galar mawr ac wylo, 

'Nol ei ymdaith, roi mewn amdo 


'Un o'r dyrfa draw i dario; 


O waith gosod aelod eglwys 

Ar oer arffed bedd i orphwys, 
Amrywiol sydd â'u bronau'n brudd, 
O herwydd rhyw fawr hiraeth,— 

O fod iddo fyned ymaith,— 

Ar ei ol mae dirfawr alaeth. 


2 Isaac Thomas fwyn arafaidd, 


A fu'n ddiwyd hyd ei ddiwedd, 
Yn yr eglwys gyda'i frodyr, 
Cafodd ffydd yu nydd y frwydyr; 
Bu fel cangen yn y winllan, 


Ffrwythodd a blazgurodd allan, 

O dduwiol ddawn, a'u ffrwythau llawn, 
Fe gafwyd iawn arwyddion 

Fod ei wraidd ar lan yr afon, 

Sy'n dwfrhau teuluoedd Sïon ; 
Planhigyn hardd yng ngardd Jehofa, 
Yn ddiammeu oedd ef yma, 

A'i ddewis nod, o dan y rhod, 

Oedd canu clod ei Arglwydd, 

Mewn athrawiaeth helaeth hylwydd, 
Y trugarog Dduw tragywydd. 


9 Wrth ei weled ar ei wely, 
Pan yr oedd ei gorph yn gwaelu, 
'R Sabbath olaf yn ei fywyd, 
Rhoddodd im' gynghorion hyfryd; 
Er ei fod e'n dechreu bloesgi, 
D'wedai'n groyw, Paid ag oedi, | 
Dyledswydd yw ar bob dyn byw, hi 
Addoli Duw yn ddilys: Y 
Na foed neb am fyw'n rhyfygus, . 
Nac am fod dan gysgod esgus ; 
Duw rho nerth i lwyr ymwrthod 
Trawsa buchedd dyrys bechod, 
Gwna i ni fod o dan y rhod 
Yn barod am y boreu, 
Yn ddi-yngan fe ddaw angeu, 
Yna byddwn oll mewn beddau, 


4 O fewn eglwys Pantycelyn, 
Y mae'r dyrfa'n brudd o'i derfyn, 
Adwy sydd i weled yno, 

O waith iddo lwyr ymado ; 
Ni cheir yma'i fwyn gyfeillach 
Bwyllog, mewn un oedfa bellach, 

Aeth ym mla'n, o ddwr a thân, 

I Ganaan draw i ganu, 

Lle nid oes un loes ond hyuny, 
Ond gwir fwynhad o gariad lesu: 
Fe fu marw iddo'n elw, 

I ddedwyddwch ca'dd ei alw, 
Trwy angeu glas, o'r byd i ma's, 
I deyrnas y nef dirion, 

At y saint i fyuydd Sïon, 
Uwchlaw gafael pob gelynion. 








5 Chwi sy 'nawr yn blaid gariadus, 
Yn yr eglwys filwriaethus, 
Gwrandewch hiraeth mewn cym'dog- 
aeth, 
Oer a dolur yw i'r dalaith, 
Ar ol hardd bererin hawddgar, 
Y mae tristwch mawr a galar ; 
Tr Wrth gofio dydd ei arwyl brudd, 
w Mwy gofid sydd i'w ganfod, 
MM Gyda'i anwyl deulu hynod, 
Am nas gallant mwy mo'i nabod: 
Pantycelyn ydyw'r annedd, 
Nol ei yrfarho'wd e'i orwedd 
Dan oeraidd gwys, o'r byd a'i bwys, 
Mae'n gorphwys er ei goffa, 
Ca'dd ei enaid wir ddihangfa 
At Dduw siriol, gwir Fessia, 


G Bellach boed i ninnau ddyfod 
I ddiddosrwydd cyn daw'r gafod ; 
Fel ar hanner nos bydd galwad, 
Yn ddwys-gynnar, heb ddisgwyliad, 
Nid oes neb o'r byd yn gwybod 
Ar bwy ddydd bydd angeu'n dyfod ; 

At Iesu dewch, os felly gwnewch, 
Gan Dduw chwi gewch dderbyniad, 
Ni cha^dd neb erioed wrthodiad 
Oedd am dd'od at Dduw rwy gariad: 
Duw o'i awdurdodau didwyll 
Barodd gynneu'r fuddiol ganwyll; 
Aed llewyrch hon trwy'r byd o'r bron, 
an dirion ar âdenydd, 

l] trwy gyrrau'r byd ar gynnydd, 
Boed Hi yniad idr bid 


7 Isaac fel offeryn ffyddlon, 
A fu'n ddiwyd trwy'r odfeuon, 
Bu'n oruchwyliwr diesgeulus 
Yn yr eglwys filwriaethus; 
Pan bai'r brodyr yn ymgynnull, 
Carai fod o fewn i'r gwersyll, 
Ca'dd nerth o hyd, gan Dduw mewn 
pryd, Ŵr oei 
I bara hyd y diwedd; 
Daeth yn symylat y sylwedd, 
Yn dra gwrol, trwy drugaredd, 
Cafodd lamp ac olew hefyd, 
Wrth dynnu 'mlaen tua thir y bywyd, 
A chadarn ffydd, o ddydd i ddydd, 
Mewn cynnydd mwyaf cynnes ; 
O mor hynod, nid mewn hanes, 
Ond mewn profiad, cariad cynnes. 


i 8 Hiraeth dirfawr dan fy'm dwyfron 
Sydd wrth gofio ei gynghorion ; 
Gyda Iago fe ddywedodd, 
Gwael " ffydd heb ddim gweithred- 
o'dd, 

Gan fod honno'n hollol farw, 

A'i pherchennog yn ddielw ; 

Ond duwiol ffydd, p'le bynna' bydd, 
Mawr elw fydd o'r alwad, 

A ro'dd Iesu trwy ddewisiad, 

Draw o gyrrau noddfa'i gariad ; 
Gyda siriol wir sancteiddrwydd, 
Trwy'r athrawiaeth helaeth hylwydd ; 
I Sïon saint, braf yw eu braint, 

Duw cymmaint yw eu cymmod, 

Er mor gased, wedi'i gosod, 

Nerth wrth raid o'u plaid sy'n barod. 


9. Mae ei anwyl wraig arafaidd 
Yn galaru mewn gŵyl oeraidd, 
O waith marw ei hanwyl briod, 
Maith yw'r gofid, methu ei canfod ; 
A'i thair merch serchogaidd hefyd 
(NS Etto sydd bob dydd mewn tristyd, 
í Âr ol eu tad mwyneiddwych mad 
O'r alwad mae oer wylo, 
Am nas gwelant hwy mo hono 
Mwy ond bynny yma'n tario ; 
Yn y Fedw gwelir gwagle,— 
Gwelais eisioes yno'i eisiau, 
Waith d'od yr awr nad yw e nawr 
Ar wyneb llawr i'w weled ; 
Am ei golli mae mawr golled, 


Aeth o gyrraedd byd i gerdded. 


10 Deunaw cant a thri o ddegau, 
A dwy'n rhagor o flynyddau, 
Ydoedd oedran ein lachawdwr, 
Mwyn gwiw radol, a'n Gwaredwr ; 








Chwech o ddegau ydoedd yntau 
Pan y dodwyd gydo'i dadau, 

Yn llwch y bedd, mewn isel wedd, 
Lle gorwedd y llu gwirion, 

Fel mewn ystyr yng ngwlad estron, 
Draw o gyrraedd chwerw droion ; 
Ond ei enaid aeth i orphwys 

Yn barodoli baradwys ; 

I foli'r Oen, mewn hwylus hoen, 
Heb friw, na phoen, na gofìd, 

A'i wisg yn wen fel haulwen hyfryd, 
Draw i'r bedd, ar dir y bywyd. 


11. Ffarwel Isaac mwy ond hynny, b 
Nawr mae'n rhaid i mi roi fynu; 
Ffarwel cael ei fwyn gyfeillach, 
Hunodd, hedodd adre'n holliach; 


Ffarwel gwel'd ei wyneb siriol 


Yma byth ym mhlith y bobol; K^ 
Ffarwel frawd "nol y cnawd, 
Nid wyt ti dlawd heddy”, W. 


Ffarwel iti dan alaru, 

Ffarwel etto dan lawenu ; 

Na thristawn fel rhai heb obaith, 

O waith iddo fyned ymaith ; 

Ond eeisiwn hedd tu yma i'r bedd, 
Mae'n diwedd bron a dywad ; 
Arglwydd, dyro eyn daw'r alwad 
Wir adnabod dwyfol Geidwad. 


12. Duw a nertho'r weddw dirion, 
Etto sydd dan bruddaidd droion ; 
Nerth i'r rhai ymddifaid hefyd 
I gadw'r ffydd yn nydd eu bywyd; 





Argyhoedda'r byd o bechod, 

1 mo'yn rhyddhad y'ngwa'd y cymmod; 
Aed peraidd sain efengyl gain 

I gywrain ragori, 

Nes dwyn dynion i'r daioni, 

A'i dadwreiddio o fudreddi; 
Duw, rho edifeirwch siriol, 

A sancteiddrwydd cyfrannogol;; 
Aed heddwch Ior o for hyd for, 
Dros gyfor daear gyfan, 

Amen felly o hyn allan, 

Boed pob clod i Dduw ei hunan. 


Hedodd at Dduw mewn hyder,—i'r 
dilys 
Ardaloedd uchelder, 
Yn yr iawn a'i gyfiawnder, 
Oll a'i nawdd ar allu Ner. 


DIWEDD Y FARWNAD GYNTAF 





YR AIL FARWNAD, 


GAN JOHN MORGAN. 


1 Brin newyddion, coll cysuron, 
Sydd yn gyson yn y byd, 
Croes i natur yw'r rhau fwyaf 

A geir ynddo braidd i gyd ; 
Ond rhyw newydd yn bresennol 
Annymunol ddaeth i'm clyw, 
Sef bod cyfaill anwyl imi 
Wedi'i dorri o blith y byw. 


9 Brenin mawr y dychryniadau 

Ddaeth ryw forau atto'n lân,— 

Rhodd ffarwel i'r byd a'i bethau, 
A'i ofidiau fawr a mân ; 

Aeth, 'rwy'n credu, at yr lesu, 
I wlad olau heb ddim nos, 

Lle nad oes dim un o'r teulu 
Yno'n chwennych tynnu'n gro's. 


3 Isaac Thomas, cyfaill anwyl 

Oeddit imi yn y byd, 

Da oedd gennyf dy ymddiddan 
Pan y byddem ni'n dau 'nghyd; 

Rhoddaist imi ddwys gynghorion 
Fel y rho'ist i lawer un, 

I ymwadu â llwybrau pechod, 
Ac i ganlyn Mab y Dyn, 

4 Dyna oedd ei lef feunyddiol,— 
Arglwydd, maddau'm beiau'n rhad, 
Gwisg fi â nerth o'r uchelderau, 
Golch fy enaid yn dy wa'd; 
Fel bwy'n addas 'ddod i'r ddinas, 
At gyfeillion anwyl iawn, 
Fuont gyda mi'n cyd-deithio 


Yn yr anial fore a nawn. 


5 Yn eiie'ngctyd ca'dd ei alw 
I íilwrio 'ngwinllan Duw, 
Ac fe weithiodd ynddi'n ddiwyd 
Tra bu yn y byd yn byw; 
Braidd caed odfa yn ei ardal 
Na bai Isaac fwyn yn bod 
Ynddi'n gwaeddi am faddeuant, 
Aci Iesu cael y clod. 


6 Ugain mlwydd a dwy yn chwaneg 

Oedd ei oed pan ddaeth i'w dŷ, 

Bu yn wrol yn ei dymor 
Yn gwas'naethu Tesu cu ; 

Tair ar ddeg at hynny wed'yn, 
Pan yn Ddiacon y rhow'd ef, 

I hyfforddi gweiniaid Sïon, 
A'u cynghori 'ngeiriau'r nef. 

7 'Roedd fel swyddor yn yr eclwys 
Vnddi'n barchts ynof. ddydd, 
Hyd nes daeth ei ymddattodiad,— 
Ca'dd o'i ofid fyn'd yn rhydd ; 

Triniai fatter yn ddiragrith, 
Ac ni chuddiai ef ddim bai; 




















— 

Doi â'r pwngc i'r ochor oreu, 
Nid oes neb all dd'wedyd llai. 


8 'Doedd ef byth am ddim ymryson 
Mewn un man lle bai e'n bod, 
Pawb mewn heddwch oedd e'n chwen- 
nych, 
Fel cai Iesu mawr y clod; 
Fe fu'n wastad, tra fy yma, 
A'i holl egni gyda'r gwaith, 
Parodd felly nes terfynu 
A'r byd hwn â'i yrfa faith. 


9 Ei hoff waith ef oedd bob amser 
Bod yn dyner wrth yr ŵyn, 
A'u cynghori mewn modd medrus ; 
Wnai e'n llon mewn ysbryd mwyn; 
Fe saif rhai o'i ddwys gynghorion 
Ar feddyliau llawer un, 
Ro'dd ef iddo yn y dirgel, 
Pan y byddai wrtho'i hun, 


10 D'wedai 'chydig cyn ymadael, 

O! na chawn wel'd Iesu cu, 

Nid oes arnaf i ddim dychryn 
I wynebu angau du; 

O am gael ymddattod bellach, 
A gwel'd lesu fel y mae, 

Ronyn bach cyn iddo farw, 
Oedd y geiriau a goffâi. 


11 'Roedd ei hyder ef yn gadarn: 
Megis angor yn y graig, 
A'i ffydd fywiog yn ddiysgog 
Yn yr lesu, Had y wraig; 

D'wedai yn yr oriau olaf 
Bu e'n gwisgo corph o gnawd, 
Iesu, lesu'r wyt ti'n ddigon, 
Bydd yn Briod ac yn Frawd. 


12 "Roedd ei rodiad ef bob amser 

Tra ca'dd gennad yma i fyw, 

Yn lled agos wrth y rheol 
Osodwyd iddo gan ei Dduw ; 

Parchu deddfau aeddfwyn Iesu, 
A'i orchmynion wnaeth o hyd ; 

Dyna oedd ei amcan beunydd, 
Tra fu yma yn y byd. 


19 Son am grefydd oedd ei gysur 

A'i hyfrydwch (rwy ei oes, 

Son am eirwon loesau chwerwon 
Iesu'n marw ar y groes; 

Son am dano fel Achubwr 
A Gwaredwr euog ddyn, 

Oedd ei elfen wrth bechadur, 
Fel do'i hwn i wel'd eilun. 


14. D'weud am bethau'r nef bob amser 

Wnai e'n eglur yma îs nen, 

Nes y daeth e'n d'wysen aeddfed 
I fyn'd draw tu fewn i'r llen ; 

'Nawr rwy'n .colli 'ngolwg arno, 
Fe ehedodd uwch y sêr, 

Mae ef heddyw, greda'i'n groyw, 
Fry ym mhreswyl anwyl Ner. 


15 Colled mawr oedd hyn i Sïon, 
Gwelai'r adwy'n eitha'illed ; 





Pwy'n yr ardal all ei llanw ? 
Tybia llawer nad oes neb ; 
Duw yn unig â'i fraich rymmus 
A all godiun yn rhwydd 
O'r rhai gwanaf gyda'r achos 
I gyflawni etto'i swydd. 


16 Credu'r wyf fod pawb o'r eglwys 

Yn galaru'n bruddaidd iawn, 

O waith colli hardd blanhigyn 
Oedd â'i ffrwythau arno'n llawn ; 

Colli aelod, colli swyddog, 
Oedd yn selog, colled mwy ; 

Er mawr hiraeth, nid oes gobaith 
Am ei weled,—dyma glwy'. 


17 Mae teuluoedd llawn o'u gwirfodd 
Nawr o bobloedd gyda ni 
Yn galaru o waith colli 
Isaac heini, cyfaill cu ; 
Ond yn ofer fydd yn arfer, 
Yn ei gyfer aeth ef trwy 
Eirwon donnau afon angau, 


Gyda'i dadau bydd ef mwy. 


18 Ti, Elizabeth, gwraig anwyl 
Oeddit iddo yn y byd, 
Paid galaruam eigolli, 

Ofer fydd dy waithigyd;. 
Ymgysura yn yr Iesu 

Ac ymro i gadw'r ffydd, 
Mae ef wedi addo'n gadarn 


iod yn rhwysg i'r weddw brudd, 

19 Chwithau ferched, ei blant hawddgar, 

Ymgysurwch yn y Mab, 

Peidiwch mwyach a galaru, 
Er ich' golli tirion dad ; 

Tyner oedd i'w blant a'i briod 
Tra fu yma ar ei daith 

A'u cynghori wnai'n feunyddiol 
I ymbar'toi i'r siwrnau faith. 


20 'Nawr boed i chwi mwy eich pedair 
Gofio ei gynghorion dwys, 
A'u defnyddio heb ddiffygio 
Nes eich priddo dan y cwys; 
Nerth i bobloedd yr ardaloedd 
Ddo'd o'u gwirfodd yn gytun 
'Mofyn êon grefydd gyson 
Un o roddion Duw ei hun. 


21 Igael oesi'ngwlad goleuni, 

Gyda'r cwm'ni disglair iawn, 

Sydd yn seinio, yn ddiflino, 
'Nawr am dano fore a nawn ; 

'Mhlith y dyrfa ga's ddihangfa, 
Mi ddych'myga gwela'i 'n glir 

Isaac Thomas mewn cymdeithas, 
Fry ym mro Caersalem dir. 


22 Bellach rhaid im' roddi fynu, 

Rhag eich blino â fy nghân; 

Ni chaf wel'd 'mo hono mwyach, 
Fel y gwelais ef o'r bla'n ; 

Ond gobeithio cawn cyd-gwrddyd 
Fry mewn ailfyd yn y nef, 

Pawb â'i delyn am y tynnaf, 
O'r un anian a'r un lef. 





hgar 

Oedd ei oed pan ddaeth yr awr 
'Gorfu iddo huno'n angau, 
A 'mado'n lân a'r cystudd mawr ; 
Deunaw cant a deg-ar-hugain, 
Dwy yn 'chwaneg, meddaf fi, 
Pan ro'wŵ'd Isaac yn ei.feddrod, 
Ydoedd oedran Iesu cu. ì 
24 Credu'r wyf ei fod ef heddyw 
Yn y nefoedd burwen fry, 
Yno'n seinio Haleluia 
Gyda'r gôr angylaidd gu, 
Wedi diîfìge trwy bob gofid 
Yn iach draw tu fewn i'r llen; 
Bod yn barod i fyn'd atto 
Fyddo ngweddi byth, Amen. 


dicio uu FAE IE AM EA 


D.R. â W. REES, ARGRAFFYDDION; LLANYMDDYFRI, 





rugain mlwydd, heb fawr yn rhagor, 








